आवंटित राशि का बड़ा हिस्सा इन तमाम मर्दों की बजाए स्वास्थ्य केन्द्रों के लिए (प्राय: गैरजरूरी) उपकरण खरीदने और स्वास्थ्य कर्मियों की तनख्वाह पर ही खर्च किए जाने के फलस्वरूप ग्रामीण और पिछड़े शहरों में जमीनी दशा बड़ी खराब हो गई है। अधिकतर लोग बीमार होने पर खस्ताहाल स्थानीय प्राथमिक स्वास्थ्य केंद्रों की बजए कर्ज लेकर भी उपचार के लिए शहरों के (कहीं अधिक भरोसेमंद) निजी चिकित्सकों के पास ही भागते हैं। इसलिए आपत्ति की घड़ी में पिछड़े इलाकों के मरीजों का जीना-मरना बड़ी हद तक परिवहन के साधनों तथा लोकल सड़कों की दशा पर भी अवलंबित होता है।